ddrg/super_eurlex huggingface dataset:
Komission direktiivi 91/127/ETY, annettu 14 päivänä helmikuuta 1991, siemenperunoiden pitämisestä kaupan annetun neuvoston direktiivin 66/403/ETY muuttamisesta



Virallinen lehti nro L 060 , 07/03/1991 s. 0018 - 0018

Suomenk. erityispainos Alue 3 Nide 36 s. 0197

Ruotsink. erityispainos Alue 3 Nide 36 s. 0197



KOMISSION DIREKTIIVI, annettu 14 päivänä helmikuuta 1991, siemenperunoiden pitämisestä kaupan annetun neuvoston direktiivin 66/403/ETY muuttamisesta (91/127/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon siemenperunoiden pitämisestä kaupan 14 päivänä kesäkuuta 1966 annetun neuvoston direktiivin 66/403/ETY(1), sellaisena kuin se on viimeksi muutettuna direktiivillä 90/654/ETY(2), ja erityisesti sen 15 artiklan 2 a kohdan, sekä katsoo, että periaatteessa tietyistä päivämääristä alkaen jäsenvaltiot eivät enää voi itse todeta kolmansissa maissa korjattujen siemenperunoiden vastaavuutta yhteisössä korjattujen ja tämän direktiivin mukaisten siemenperunoiden kanssa, kuitenkin yhteisön vastaavuustoteamukseen tähtäävän työn oltua vielä kesken kaikkien asianomaisten kolmansien maiden osalta, mainitun direktiivin 15 artiklan 2 a kohdassa annetaan jäsenvaltioille lupa pidentää 31 päivään maaliskuuta 1990 jo tehtyjen vastaavuustoteamusten voimassaoloaikaa tiettyjen maiden osalta, joita yhteisön toteamukset eivät koskeneet, kyseistä työtä ei vieläkään ole saatu päätökseen, lupa voidaan myöntää ainoastaan neuvoston direktiivillä 77/93/ETY(3) vahvistettujen yhteisten kasvinsuojelua koskevien sääntöjen mukaan jäsenvaltioille kuuluvien velvoitteiden mukaisesti, komission päätöksissä 89/599/ETY(4) ja 90/613/ETY(5) poikkeuksiin tiettyjen direktiivin 77/93/ETY säännöksistä, joista tietyt jäsenvaltiot ovat säätäneet Kanadasta ja Puolasta peräisin olevien siemenperunoiden osalta, annetaan lupa 31 päivään maaliskuuta 1991, tämän vuoksi jäsenvaltioille 15 artiklan 2 a kohdan mukaisesti myönnettyä lupaa olisi pidennettävä, ja tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 66/403/ETY 15 artiklan 2 a kohdassa päivämäärä "31 päivänä maaliskuuta 1990" päivämäärällä "31 päivänä maaliskuuta 1991". 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi on osoitettu kaikille jäsenvaltioille. Tehty Brysselissä 14 päivänä helmikuuta 1991. Komission puolesta Ray MAC SHARRY Komission jäsen (1) EYVL N:o 125, 11.7.1966, s. 2320/66 (2) EYVL N:o L 353, 17.12.1990, s. 48 (3) EYVL N:o L 26, 31.1.1977, s. 20 (4) EYVL N:o L 344, 25.11.1989, s. 31 (5) EYVL N:o L 328, 28.11.1990, s. 20
Komission direktiivi 91/336/ETY, annettu 10 päivänä kesäkuuta 1991, rehujen lisäaineista annetun neuvoston direktiivin 70/524/ETY liitteiden muuttamisesta



Virallinen lehti nro L 185 , 11/07/1991 s. 0031 - 0031

Suomenk. erityispainos Alue 3 Nide 38 s. 0051

Ruotsink. erityispainos Alue 3 Nide 38 s. 0051



KOMISSION DIREKTIIVI, annettu 10 päivänä kesäkuuta 1991, rehujen lisäaineista annetun neuvoston direktiivin 70/524/ETY liitteiden muuttamisesta (91/336/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rehujen lisäaineista annetun neuvoston direktiivin 70/524/ETY(1), annettu 23 päivänä marraskuuta 1970, sellaisena kuin se on viimeksi muutettuna komission direktiivillä 91/249/ETY(2), ja erityisesti sen 7 artiklan, sekä katsoo, että direktiivissä 70/524/ETY säädetään, että liitteiden sisältö on mukautettava säännöllisesti vastaamaan tieteellisen ja teknisen tiedon kehitystä, säilöntäaine "propaani-1,2-dioli", kun sitä käytetään lisäaineena kissojen ruuissa, ei enää täytä kaikkia niitä vaatimuksia, jotka sen olisi täytettävä, jotta se voidaan pitää yhteisön sallittujen lisäaineiden luettelossa, tämän aineen käyttö kissojen ruuissa olisi kiellettävä, ja tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 70/524/ETY liitettä I tämän direktiivin liitteen mukaisesti. 2 artikla Jäsenvaltioiden on saatettava 1 artiklan säännösten noudattamisen edellyttämät lait, asetukset ja hallinnolliset määräykset voimaan viimeistään 30 päivänä marraskuuta 1991. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi on osoitettu kaikille jäsenvaltioille. Tehty Brysselissä 10 päivänä kesäkuuta 1991. Komission puolesta Ray MAC SHARRY Komission jäsen (1) EYVL N:o L 270, 14.12.1970, s. 1 (2) EYVL N:o L 124, 18.5.1991, s. 43 LIITE Poistetaan G ryhmän "Säilöntäaineet" E 490 "Propaani-1,2-dioli" kohdalta "Eläinlaji tai -ryhmä" sarakkeesta "Kissat" ja "Enimmäispitoisuus" sarakkeesta luku 75 000 samoin kuin kaikki kissanruokiin viittaavat muut merkinnät.
Komission direktiivi 91/326/ETY, annettu 5 päivänä maaliskuuta 1991, vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kolmannentoista kerran



Virallinen lehti nro L 180 , 08/07/1991 s. 0079 - 0080

Suomenk. erityispainos Alue 15 Nide 10 s. 0122

Ruotsink. erityispainos Alue 15 Nide 10 s. 0122



KOMISSION DIREKTIIVI, annettu 5 päivänä maaliskuuta 1991, vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kolmannentoista kerran (91/326/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY(1), sellaisena kuin se on viimeksi muutettuna direktiivillä 79/831/ETY(2), ja erityisesti sen 19 artiklan, sekä katsoo, että direktiivin 67/548/ETY liite I sisältää luettelon vaarallisista aineista sekä kunkin aineen luokitusta ja merkitsemistä koskevat yksityiskohdat ja tähän luetteloon on tarpeen lisätä mainitun direktiivin mukaisesti tiettyjä komission tietoon saatettuja aineita, ja tämän direktiivin säännökset ovat vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaisia, ON ANTANUT SEURAAVAN DIREKTIIVIN: 1 artikla Muutetaan direktiiviiä 67/548/ETY seuraavasti: 1 Lisätään seuraava kappale liitteen I johdannon "liitteen I kirjausten numerointi" -nimisen kappaleen loppuun: "Direktiivin 67/548/ETY 6 artiklassa mukaisesti ilmoitetuista vaarallisista aineista liitteessä I käytetty ETY:n numero on sama kuin Euroopan ilmoitettujen aineiden luettelon (Elincs) numero. Tämä numerointi on seitsennumerojärjestelmän xxx. xxx. x-tyyppiä, joka alkaa numerosta 400.010.9." 2 Lisätään liitteessä luetellut aineet liitteeseen I. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 1992. Jäsenvaltioiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi on osoitettu kaikille jäsenvaltioille. Tehty Brysselissä 5 päivänä maaliskuuta 1991. Komission puolesta Carlo RIPA DI MEANA Komission jäsen (1) EYVL N:o 196, 16.8.1967, s. 1 (2) EYVL N:o L 259, 15.10.1970, s. 10 LIITE I Tämä liite julkaistaan Euroopan yhteisöjen virallisessa lehdessä N:o L 180 A. (Ks. tämän virallisen lehden takakannen sisäsivulla olevaa ilmoitusta.)
Komission direktiivi 91/249/ETY, annettu 19 päivänä huhtikuuta 1991, rehujen lisäaineista annetun neuvoston direktiivin 70/524/ETY liitteiden muuttamisesta



Virallinen lehti nro L 124 , 18/05/1991 s. 0043 - 0046

Suomenk. erityispainos Alue 3 Nide 37 s. 0189

Ruotsink. erityispainos Alue 3 Nide 37 s. 0189



KOMISSION DIREKTIIVI, annettu 19 päivänä huhtikuuta 1991, rehujen lisäaineista annetun neuvoston direktiivin 70/524/ETY liitteiden muuttamisesta (91/249/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna komission direktiivillä 91/248/ETY(2), ja erityisesti sen 7 artiklan, sekä katsoo, että direktiivissä 70/524/ETY säädetään, että liitteiden sisältö on mukautettava säännöllisesti vastaamaan tieteellisen ja teknisen tiedon kehitystä, hivenaineen "rautasulfaatti, monohydraatti" uutta käyttötapaa on laajasti testattu tietyissä jäsenvaltioissa; saadun kokemuksen perusteella tämä uusi käyttötapa voidaan sallia koko yhteisössä, liian suurilla A-vitamiinin lisäyksillä rehuihin voi olla haitallisia vaikutuksia tuotantoeläinten laatuun; tämän vuoksi on tarpeen, ennen kuin tietyt tutkimukset ovat käytettävissä, säätää enimmäispitoisuuksista eläinten kunnon ja tuottavuuden varmistamiseksi kasvatuksen loppuvaiheessa, antiobioottien ja sidonta-aineiden ryhmiin kuuluvien eri lisäaineiden käyttöä on laajasti testattu tietyissä jäsenvaltioissa; on tarkoituksenmukaista sallia väliaikaisesti nämä uudet käyttötavat kansallisella tasolla, kunnes ne hyväksytään yhteisössä, ja tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 70/524/ETY liitteitä tämän direktiivin liitteen mukaisesti. 2 artikla Jäsenvaltioiden on saatettava 1 artiklan säännösten noudattamisen edellyttämät lait, asetukset ja hallinnolliset määräykset voimaan viimeistään 30 päivänä marraskuuta 1991. Niiden on ilmoitettava tästä komissiolle. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi on osoitettu kaikille jäsenvaltioille. Tehty Brysselissä 19 päivänä huhtikuuta 1991. Komission puolesta Ray MAC SHARRY Komission jäsen (1) EYVL N:o L 270, 14.12.1970, s. 1 (2) EYVL N:o L 124, 18.5.91, s. 1 LIITE 1. Liitteessä I: a) Korvataan H ryhmässä "Vitamiinit, niiden esiasteet ja kemiallisesti tarkkaan määritellyt vitamiinienkaltaiset aineet" E 672 kohta "1. A-vitamiini" seuraavasti: >TAULUKON PAIKKA> b) Korvataan I ryhmässä "Hivenaineet" E 1 kohdassa "Rauta-Fe" "Muut määräykset" sarakkeessa lisäaineen "rautasulfaatti, monohydraatti" teksti seuraavasti: >TAULUKON PAIKKA> 2. Liitteessä II: a) Lisätään A ryhmään "Antibiootit" kohta seuraavasti: >TAULUKON PAIKKA> b) Lisätään L ryhmään "Sidonta-aineet, paakkuuntumisenestoaineet ja sakeuttamisaineet" kohta seuraavasti: >TAULUKON PAIKKA>
Komission direktiivi 91/248/ETY, annettu 12 päivänä huhtikuuta 1991, rehujen lisäaineista annetun neuvoston direktiivin 70/524/ETY liitteiden muuttamisesta



Virallinen lehti nro L 124 , 18/05/1991 s. 0001 - 0042

Suomenk. erityispainos Alue 3 Nide 37 s. 0147

Ruotsink. erityispainos Alue 3 Nide 37 s. 0147



KOMISSION DIREKTIIVI, annettu 12 päivänä huhtikuuta 1991, rehujen lisäaineista annetun neuvoston direktiivin 70/524/ETY liitteiden muuttamisesta (91/248/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna komission direktiivillä 90/643/ETY(2), ja erityisesti sen 7 artiklan, sekä katsoo, että direktiivissä 70/524/ETY säädetään, että liitteistä annetaan säännöllisesti kodifioitu toisinto tieteellisen ja teknisen tiedon kehityksestä johtuvien muutosten huomioon ottamiseksi; ensimmäisen kerran liitteet kodifioitiin direktiivillä 85/429/ETY(3), direktiivin antamisen jälkeen liitteisiin on taas tehty lukuisia muutoksia; muutosten määrän, monimutkaisuuden vuoksi ja sen vuoksi, että niitä on julkaistu virallisen lehden eri numeroissa, tekstejä on vaikea käyttää ja niistä puuttuu se selkeys, jonka tulisi olla lainsäädännölle ominaista; sen vuoksi liitteet olisi kodifioitava; samalla joidenkin lisäaineiden nimet tai kemialliset kuvaukset olisi oikaistava tai täsmennettävä ja tietyt asiavirheet olisi oikaistava, ja tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 70/524/ETY liitteet I ja II tämän direktiivin liitteillä. 2 artikla Jäsenvaltioiden on pantava tämän direktiivin noudattamisen edellyttämät lait, asetukset ja hallinnolliset määräykset täytäntöön. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi on osoitettu kaikille jäsenvaltioille. Tehty Brysselissä 12 päivänä huhtikuuta 1991. Komission puolesta Ray MAC SHARRY Komission jäsen (1) EYVL N:o L 270, 14.12.1970, s. 1 (2) EYVL N:o L 350, 14.12.1990, s. 80 (3) EYVL N:o L 245, 12.9.1985, s. 1 LIITE I >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> LIITE 2 >TAULUKON PAIKKA>
Komission direktiivi 91/244/ETY, annettu 6 päivänä maaliskuuta 1991, luonnonvaraisten lintujen suojelusta annetun direktiivin 79/409/ETY muuttamisesta



Virallinen lehti nro L 115 , 08/05/1991 s. 0041 - 0055

Suomenk. erityispainos Alue 15 Nide 10 s. 0078

Ruotsink. erityispainos Alue 15 Nide 10 s. 0078



KOMISSION DIREKTIIVI, annettu 6 päivänä maaliskuuta 1991, luonnonvaraisten lintujen suojelusta annetun direktiivin 79/409/ETY muuttamisesta (91/244/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon luonnonvaraisten lintujen suojelusta 2 päivänä huhtikuuta 1979 annetun neuvoston direktiivin 79/409/ETY(1), sellaisena kuin se on viimeksi muutettuna direktiivillä 86/122/ETY(2), ja erityisesti sen 6, 15, 16 ja 17 artiklan, sekä katsoo, että direktiivin 79/409/ETY liitettä I on muutettava lintulajien tilanteesta saatujen viimeisimpien tietojen huomioon ottamiseksi, kaupallisten etujen mahdollisesti aiheuttamien vahingollisten, hyödyntämismääriin vaikuttavien paineiden estämiseksi olisi kiellettävä Anser albifrons flavirostris ja Tetrao tetrix tetrix alalajien pitäminen kaupan, Anser albifrons albifrons, Aythya marila, Melanitta nigra, Anas clypeata, Tetrao tetrix britannicus, Pluvialis apricaria, Lymnocryptes minimus, Gallinago gallinago ja Scolopax rusticola lajien ja alalajien pitämisessä kaupan olisi noudatettava direktiivin 79/409/ETY 6 artiklan 3 kohdan säännöksiä, ja tämän direktiivin toimenpiteet ovat direktiivin 79/409/ETY mukauttamista tieteen ja tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 79/409/ETY liitteet I ja III tämän direktiivin vastaavilla liitteillä. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä heinäkuuta 1992. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi on osoitettu kaikille jäsenvaltioille. Tehty Brysselissä 6 päivänä maaliskuuta 1991. Komission puolesta Carlo RIPA DI MEANA Komission jäsen (1) EYVL N:o L 103, 25.4.1979, s. 1 (2) EYVL N:o L 100, 16.4.1986, s. 22 ANEXO I - BILAG I - ANHANG I - ÐAPAPTHMA I - ANNEX I - ANNEXE I - ALLEGATO I - BIJLAGE I - ANEXO I >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> ANEXO III/1 - BILAG III/1 - ANHANG III/1 - ÐAPAPTHMA III/1 - ANNEX III/1 - ANNEXE III/1 - ALLEGATO III/1 - BIJLAGE III/1 - ANEXO III/1 >VIITTAUS KAAVIOON> ANEXO III/2 - BILAG III/2 - ANHANG III/2 - ÐAPAPTHMA III/2 - ANNEX III/2 - ANNEXE III/2 - ALLEGATO III/2 - BIJLAGE III/2 - ANEXO III/2 >VIITTAUS KAAVIOON> >VIITTAUS KAAVIOON>
Neuvoston direktiivi 91/238/ETY, annettu 22 päivänä huhtikuuta 1991, elintarvike-erän tunnistamismerkinnöistä annetun direktiivin 89/396/ETY muuttamisesta



Virallinen lehti nro L 107 , 27/04/1991 s. 0050 - 0050

Suomenk. erityispainos Alue 13 Nide 20 s. 0094

Ruotsink. erityispainos Alue 13 Nide 20 s. 0094



NEUVOSTON DIREKTIIVI, annettu 22 päivänä huhtikuuta 1991, elintarvike-erän tunnistamismerkinnöistä annetun direktiivin 89/396/ETY muuttamisesta (91/238/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 a artiklan, ottaa huomioon komission ehdotuksen(1), toimii yhdessä Euroopan parlamentin kanssa(2), ottaa huomioon talous- ja sosiaalikomitean lausunnon(3), sekä katsoo, että on tarpeen ottaa huomioon se seikka, että tietyt elintarvikkeet, kuten jäätelöannokset, nautitaan välittömästi hankinnan jälkeen, mikä merkitsee sitä, että erätunnuksen merkitsemisellä annospakkaukseen ei ole mitään järkevää tarkoitusta; siksi direktiiviä 89/396/ETY(4) olisi tarpeen muuttaa, ja sen sijaan olisi näiden valmisteiden osalta erätunnuksen merkitsemisen ryhmäpakkaukseen oltava pakollista, ON ANTANUT TÄMÄN DIREKTIIVIN: 1 artikla Lisätään direktiivin 89/396/ETY 2 artiklan 2 kohtaan alakohta seuraavasti: "d) jäätelöannoksia. Ryhmäpakkauksessa on oltava tunnus, jonka avulla erä voidaan tunnistaa." 2 artikla Tämä direktiivi on osoitettu kaikille jäsenvaltioille. Tehty Luxemburgissa 22 päivänä huhtikuuta 1991. Neuvoston puolesta Puheenjohtaja R. STEICHEN (1) EYVL N:o C 267, 23.10.1990, s. 15 (2) EYVL N:o C 324, 24.12.1990, s. 246 ja EYVL N:o C 72, 18.3.1991 (3) EYVL N:o C 60, 8.3.1991, s. 4 (4) EYVL N:o L 186, 30.6.1989, s. 21
Neuvoston direktiivi 91/684/ETY, annettu 19 päivänä joulukuuta 1991, munavalmisteiden tuotantoa ja markkinoille saattamista koskevista hygienia- ja terveysongelmista annetun direktiivin 89/437/ETY muuttamisesta



Virallinen lehti nro L 376 , 31/12/1991 s. 0038 - 0038

Suomenk. erityispainos Alue 3 Nide 40 s. 0026

Ruotsink. erityispainos Alue 3 Nide 40 s. 0026



NEUVOSTON DIREKTIIVI, annettu 19 päivänä joulukuuta 1991, munavalmisteiden tuotantoa ja markkinoille saattamista koskevista hygienia- ja terveysongelmista annetun direktiivin 89/437/ETY muuttamisesta (91/684/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon munavalmisteiden tuotantoa ja markkinoille saattamista koskevista hygienia- ja terveysongelmista 20 päivänä kesäkuuta 1989 annetun neuvoston direktiivin 89/437/ETY(1), sellaisena kuin se on muutettuna direktiivillä 89/662/ETY(2), ja erityisesti sen 10 artiklan, ottaa huomioon komission ehdotuksen, sekä katsoo, että tietyt liitteessä olevat määräykset olisi mukautettava tieteen ja tekniikan kehitykseen direktiivin 89/437/ETY 10 artiklan mukaisesti munavalmisteiden stafylokokkien testaamisen ja tiettyjen munavalmisteiden varastointilämpötilojen osalta, ON ANTANUT TÄMÄN DIREKTIIVIN: 1 artikla Muutetaan direktiivin 89/437/ETY liitettä seuraavasti: 1 Korvataan VI luvun 1 kohdan b alakohdan kolmas luetelmakohta seuraavasti: "- Staphylococcus aureus: yhdessä grammassa munavalmistetta ei saa olla". 2 Poistetaan IX luvun 3 kohdan neljäs luetelmakohta. 2 artikla Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset 31 päivään joulukuuta 1991 mennessä. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi on osoitettu kaikille jäsenvaltioille. Tehty Brysselissä 19 päivänä joulukuuta 1991. Neuvoston puolesta Puheenjohtaja P. DANKERT (1) EYVL N:o L 212, 22.7.1989, s. 87 (2) EYVL N:o L 395, 30.12.1989, s. 13